
ΕΦΗΜΕΡΙΣΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΤΕΤΑΡΤΟ 


Αρ. Φύλλου 1195 


12 Νοεμβρίου 2003 


ΠΕ ΡΙΕΧΟΜΕ ΝΑ 

ΑΠΟΦΑΣΕΙΣ 

Καθορισμός ορίων αιγιαλού και παλαιού αιγιαλού στη 
θέση «Πεδίο του Άρεως» Δήμου Βόλου Ν. Μαγνη¬ 
σίας. 1 

Κήρυξη αναδασωτέας Δημόσιας Δασικής Έκτασης, 
εμβαδού εκατόν ογδόντα δύο στρεμμάτων και πε- 
ντακοσίων τετραγωνικών μέτρων (182,500), στη 
θέση «Αγ. Παρασκευή», περιφέρειας Δημοτικού 
Διαμερίσματος Βάχλιας, Δήμου Κοντοβάζαινας, 
του Νομού Αρκαδίας. 2 


ΑΠΟΦΑΣΕΙ Σ 

Αριθ. 1085154/7639/Β0010 (1) 

Καθορισμός ορίων αιγιαλού και παλαιού αιγιαλού στη θέ¬ 
ση «Πεδίο του Άρεως» Δήμου Βόλου Ν. Μαγνησίας. 

Ο ΥΦΥΠΟΥΡΓΟΣ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις της παρ. 2 του άρθρου 34 του Ν. 
2971/2001, περί αιγιαλού και παραλίας, σύμφωνα με τις 
οποίες οι εκκρεμείς υποθέσεις που αφορούν τον καθορι¬ 
σμό αιγιαλού και παραλίας εξακολουθούν να διέπονται 
από τις ισχύουσες μέχρι την έναρξη ισχύος του Νόμου 
αυτού διατάξεις. 

2. Την252/2002γνωμοδότησητου Νομικού Συμβουλίου 
του Κράτους. 

3. Τις διατάξειςτου Α.Ν. 2344/40. 

4. Τις διατάξεις του Ν. 2971/2001 (ΦΕΚ 285/τ. 
Α'/19.12.2001) «Περί αιγιαλού και παραλίας». 

5. Τις διατάξεις του Ν.Δ. 439/70 «περί συμπληρώσεως 
των διατάξεων περί αιγιαλού». 

6. Τις διατάξεις του Ν. 3200/55 «Περί διοικητικής απο¬ 
κέντρωσης» όπως αυτές τροποποιήθηκαν και ισχύουν σή¬ 
μερα μετά Ν.Δ. 532/1970, Β.Δ. 704/1970, Β.Δ. 705/1970, 
Β.Δ. 192/1972, Π.Δ. 71/1984, Π.Δ. 347/1986, Ν. 2026/1992 
και Π.Δ. 97/1993. 

7. Τις διατάξεις του Π.Δ. 551/88 «Οργάνωση Νομαρχιών 
- Οργάνωση Οικονομικών Υπηρεσιών» (ΦΕΚ 259 τ. Α'). 


8. Τις διατάξεις του Ν. 2218/94 «περί ίδρυσης Νομαρ¬ 
χιακής Αυτοδιοίκησης κ.λ.π.» (ΦΕΚ90τ. Α'). 

9. Τις διατάξειςτου άρθρου 14του Ν. 2399/96 «Υλοποί¬ 
ηση της εισοδηματικής πολιτικής έτους 1996 για μισθούς 
και συντάξεις και άλλες διατάξεις» (ΦΕΚ 90 τ. Α'), με το 
οποίο καταργήθηκαν οι θέσεις των Περιφερειακών Διευ¬ 
θυντών και οι αρμοδιότητες τους περιήλθαν στο Γενικό 
Γ ραμματέα Περιφέρειας. 

10. Τις διατάξεις των παρ. 2 και 6 του άρθρου 1 του Ν. 
2503/97 «Διοίκηση, Οργάνωση, Στελέχωση της Περιφέ¬ 
ρειας, ρύθμιση θεμάτων για την Τοπική Αυτοδιοίκηση και 
άλλες διατάξεις» (ΦΕΚ 107 τ. Α') σύμφωνα με τις οποίες οι 
Περιφερειακές Υπηρεσίες του Υπουργείου Οικονομικών 
που συγκροτούσαν την Περιφερειακή Διοίκηση του Νο¬ 
μού ή Νομαρχίας δεν υπήχθησαν στην ενιαία οργανική 
μονάδα της Περιφέρειας, ούτε καταργήθηκαν, αλλά απο¬ 
τελούν από 1.9.1997 Υπηρεσίες του Υπουργείου Οικονο¬ 
μικών. 

11. Το 28979/31.7.1997 έγγραφο της Δ/νσης Διοίκησης 
του Υπουργείου Εσωτερικών, Δημ. Διοίκησης και Αποκέ¬ 
ντρωσης, σύμφωνα με το οποίο οι αρμοδιότητες του Γ ε¬ 
νικού Γ ραμματέα της Περιφέρειας σε θέματα Υπηρεσιών 
του Υπουργείου Οικονομικών, μεταφέρονται από 
1.9.1997 στον Υπουργό Οικονομικών. 

12. Την 1065956/863/Α0006/15.7.2003 (ΦΕΚ 985 τ. 
Β'/16.7.2003) κοινή απόφαση των Πρωθυπουργού και 
Υπουργού Οικονομίας και Οικονομικών, περί καθορισμού 
αρμοδιοτήτων των Υφυπουργών Οικονομίας και Οικονο¬ 
μικών. 

13. Την 1115093/1378/Α0006/17.12.2001 (ΦΕΚ 1720 τ. 
Β'/21.12.2001) απόφαση του Υφυπουργού Οικονομικών, 
περί μεταβίβασης αρμοδιοτήτων στο Γ ενικό Γ ραμματέα, 
στους Γενικούς Διευθυντές κ.λ.π. του Υπουργείου Οικο¬ 
νομικών, όπως αυτή τροποποιήθηκε με την 1041136/468/ 
Α0006/8.5.2002 (ΦΕΚ 633 τ.Β'/22.5.2002) απόφαση του 
Υφυπουργού Οικονομίας και Οικονομικών. 

14. Την από 22.11.2002 έκθεση της αρμόδιας Επιτρο¬ 
πής γιατον καθορισμό των ορίων αιγιαλού και παλαιού αι- 
γιαλού στη θέση «Πεδίοτου Άρεως»Δήμου Βόλου Ν. Μα¬ 
γνησίας και το από Μάιο 2001 τοπογραφικό διάγραμμα, 
κλίμακας 1:1000, το οποίο έχει συνταχθεί από τον τοπο¬ 
γράφο μηχανικό Δ. Μπάρκα σε δύο (2) πινακίδες και θεω¬ 
ρήθηκε την 22.11.2001 από το μηχανικό της Κτηματικής 
Υπηρεσίας Μαγνησίας. 

15. Τα Φ.544.5/765/01/Σ. 1240/10.10.2001 και Φ.544.5/ 
437/03/Σ. 560/20.5.2003 έγγραφα του Γενικού Επιτελείου 
Ναυτικού, αποφασίζουμε: 

Επικυρώνουμε την από 22.11.2002 έκθεση της αρμό¬ 
διας Επιτροπής για τον καθορισμό των ορίων αιγιαλού και 
παλαιού αιγιαλού στη θέση «Πεδίοτου Άρεως» Δήμου Βό¬ 
λου Ν. Μαγνησίας και το από Μάιο 2001 τοπογραφικό διά¬ 
γραμμα, κλίμακας 1:1000, το οποίο έχει συνταχθεί από 
τον τοπογράφο μηχανικό Δ. Μπάρκα σε δύο (2) πινακίδες 
και θεωρήθηκε την 22.11.2001 από το μηχανικό της Κτη¬ 
ματικής Υπηρεσίας Μαγνησίας. 

Στο τοπογραφικό αυτό διάγραμμα καθορίστηκε η οριο- 
γραμμή του αιγιαλού με κόκκινη συνεχή πολυγωνική 
γραμμή, με στοιχεία 1,6,7,8,...,15. 

Η οριογραμμή του παλαιού αιγιαλού με μπλε συνεχή 
πολυγωνική γραμμή, με στοιχεία Ξ, Ο, Π, Ρ, Σ, Τ, Υ, Υ1, Υ2, 
Φ, Ψ,Ω, Ω1,Ω2,...,Ω12. 

Δεν υφίσταται λόγος καθορισμού ζώνης παραλίας, 
επειδή πρόκειται για περιοχή η οποία είναι ήδη διαμορ¬ 
φωμένη πολεοδομικά και αξιοποιημένη κυκλοφοριακά. 

Η παρούσα απόφαση μαζί με την έκθεση της Επιτροπής 
και το τοπογραφικό διάγραμμα, να δημοσιευθούν στην 
Εφημερίδα της Κυβερνήσεως. 

Αθήνα, 22 Οκτωβρίου 2003 

Με εντολή Υφυπουργού 
Ο Γ ενικός Διευθυντής 

Δημ. Περιουσίας και Εθν. Κληροδοτημάτων 
ΣΠΥΡΟΣΙ. ΣΤΑΘΗΣ 


ΕΚΘΕΣΗ 

επιτροπής καθορισμού των ορίων αιγιαλού, παραλίας, 
παλαιού αιγιαλού σύμφωνα μετά άρθρα 3,4 και 5του 
Ν. 2971/2001. 

Καθορισμός για πρώτη φοράτων ορίων αιγιαλού κλπ στη 
θέση ΠΕΔΙΟ του ΑΡΕΩΣ του Δήμου Βόλου Ν. Μαγνησίας. 

Στο Βόλο σήμερα την 22.11.2002 οι υπογεγραμμένοι: 

1. ΕΥΘΥΜΙΟΥ ΔΗΜΗΤΡΙΟΣ, προϊστάμενος της Κτηματι¬ 
κής Υπηρεσίας Ν. Μαγνησίας, ως Πρόεδρος. 

2. ΠΙΤΣΟΥΛΑΚΗΣ ΑΝΤΩΝΙΟΣ, Κεντρικός Λιμενάρχης 
ΒΟΛΟΥ, ως μέλος. 

3. ΧΑΤΖΗΠΛΗ ΒΑΣΙΛΙΚΗ, τοπογράφος μηχανικός της 
Κτηματικής Υπηρεσίας, ως μέλος. 

4. ΜΑΓΓΟΣ ΒΑΙΟΣ, διευθυντής της Διεύθυνσης Πολεο¬ 
δομίας Νομαρχιακής Αυτοδιοίκησης Ν. Μαγνησίας, ως 
μέλος. 

Ο ΜΠΟΜΠΟΡΙΔΗΣ ΧΡΗΣΤΟΣ, διευθυντής Χωροταξίας 
και Περιβάλλοντος της Γ ενικής Γ ραμματείας της περιφέ¬ 
ρειας Θεσσαλίας δεν προσήλθε αν και προσκλήθηκε νό¬ 
μιμα που αποτελούμε την επιτροπή καθορισμού των 
ορίων αιγιαλού, παραλίας και παλαιού αιγιαλού, σύμφω¬ 
να με τα άρθρα 3, 4 και 5 του Ν. 2971/2001 (Φ.Ε.Κ. 
285/Δ719.12.2001) και της 1419/5.6.2002 απόφασης του 


Προϊσταμένου της Οικονομικής Επιθεώρησης Θεσσα¬ 
λίας, μετά από αυτοψία στην παραπάνω περιοχή στις 
22.11.2002 ύστερα από πρόσκληση του Προέδρου της 
επιτροπής με το 2701/13.11.2002 έγγραφο, αφού λάβαμε 
υπόψη: 

1. Την από 8.5.2001 αίτηση του Πανεπιστημίου Θεσσα¬ 
λίας με την οποία ζητείται ο καθορισμός του αιγιαλού και 
της παραλίας στην παραπάνω περιοχή. 

2. Τις διατάξεις των άρθρων του Α. Ν. 2344 / 40 «Περί αι- 
γιαλού και παραλίας», όπως τροποποιήθηκαν και συ¬ 
μπληρώθηκαν μεταγενέστερα και τη σχετική Δικαστική 
και Διοικητική Νομολογία. 

3. Το τοπογραφικό και υψομετρικό διάγραμμα της πα¬ 
ραπάνω περιοχής με κλίμακα 1:500, που συντάχθηκε τον 
Μάιο του 2001 από τον τοπογράφο μηχανικό Δημήτριο 
Μπάρκα σε δύο (2) πινακίδες και ελέγχθηκε και θεωρήθη¬ 
κε από την Βάσω Χατζηπλή, τοπογράφο μηχανικό της 
Κτηματικής Υπηρεσίας Ν. Μαγνησίας στις 22.11.2002. 

4. Την αντίληψη που σχηματίστηκε λαμβάνοντας υπό¬ 
ψη, ύστερα από αυτοψία τις φυσικές και λοιπές ενδείξεις 
που επηρεάζουντο πλάτος του αιγιαλού καιτης παραλίας 
και ειδικότερα: 

α) τη γεωμορφολογία του εδάφους, αναφορικά με κα¬ 
τηγορίες υψηλών και χαμηλών ακτών, τη σύσταση του κα¬ 
θώς και το φυσικό όριο βλάστησης, 

β) την ύπαρξη, τα όρια και το είδος παράκτιων φυσικών 
πόρων, 

γ) την εκτίμηση των μετεωρολογικών στοιχείων της πε¬ 
ριοχής, 

δ) τη μορφολογία του πυθμένα, 

ε) τον τομέα ανάπτυξης κυματισμού σε σχέση με το μέ¬ 
τωπο της ακτής, 

στ) την ύπαρξη τεχνικών έργων στην περιοχή, που νομί- 
μως υφίστανται, αποφασίζουμε: 

Καθορίζουμε στο παραπάνω τοπογραφικό διάγραμμα: 

1. Την οριογραμμή του αιγιαλού με κόκκινη συνεχή πο¬ 
λυγωνική γραμμή 1,6,7,8... έως και 15, της οποίας οι κο¬ 
ρυφές εξασφαλίζονται με συντεταγμένες του κρατικού 
τριγωνομετρικού δικτύου. 

3. Την οριογραμμή του παλαιού αιγιαλού με μπλε συνε¬ 
χή γραμμή Ξ, Ο, Π, Ρ, Σ, Τ, Υ, Υ1, Υ2, Φ, Ψ, Ω, Ω1, Ω2,... έως 
και Ω12. 

4. Το γεγονός ότι δεν απαιτείται να χαραχθεί ζώνη πα¬ 
ραλίας επειδή είναι ήδη διαμορφωμένη πολεοδομικά και 
αξιοποιημένη κυκλοφοριακά περιοχή και δεν υπάρχει λό¬ 
γος εφαρμογής του άρθρου 1 παρ. 2 του Νόμου 
2971/2001. 

Η Επιτροπή 

Ο Πρόεδρος 
ΔΗΜΗΤΡΙΟΣ ΕΥΘΥΜΙΟΥ 

Τα Μέλη 

ΠΙΤΣΟΥΛΑΚΗΣ ΑΝΤΩΝΙΟΣ, ΧΑΤΖΗΠΛΗ ΒΑΣΙΛΙΚΗ, 
ΜΑΓΓΟΣ ΒΑΪΟΣ 

ΠΙΝΑΚΑΣ ΣΤΜΤΕΤΑΓΜΕΝΩΝ ΚΟΡΤΦΩΝ 
ΟΡΙΟΓΡΑΜΜΗΣ ΑΙΠΑΛΟΤ 

ΣΗΜΕΙΟ 

X 

X 

Αριθ. 2049 (2) 

Κήρυξη αναδασωτέας Δημόσιας Δασικής Έκτασης, εμ- 
βαδού εκατόν ογδόντα δύο στρεμμάτων και πεντακο- 
σίων τετραγωνικών μέτρων (182,500), στη θέση «Αγ. 
Παρασκευή», περιφέρειας Δημοτικού Διαμερίσματος 
Βάχλιας, Δήμου Κοντοβάζαινας, του Νομού Αρκαδίας. 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ 
ΠΕΛΟΠΟΝΝΗΣΟΥ 

Έχοντας υπόψη: 

1. Τις διατάξεις: 

α) Του Ν. 2503/1997 «Διοίκηση, οργάνωση, στελέχωση 
της Περιφέρειας, ρύθμιση θεμάτων για την τοπική αυτο¬ 
διοίκηση και άλλες διατάξεις». 

β) Του Ν. 3200/1955 «Περί διοικητικής αποκέντρωσης», 
όπως τροποποιήθηκε και συμπληρώθηκε με το Ν.Δ. 
532/1970 και μεταγενέστερες διατάξεις. 

γ) Της παρ. 1 του άρθρου 24 και παρ. 3. άρθρο 117 του 
Συντάγματος της χώρας μας. 

δ) Του Ν. 998/1979 «Περί προστασίας των δασών και 
των δασικών εν γένει εκτάσεων της χώρας» και συγκεκρι¬ 
μένα των άρθρων 38 και 41, σε συνδυασμό με το άρθρο 3 
του ιδίου Νόμου. 

ε) Του Ν. 2612/1998 «Ανάθεση της δασοπυρόσβεσης 
στο Πυροσβεστικό Σώμα και άλλες διατάξεις». 

2. Τις διαταγές του Υπουργείου Γεωργίας: 

α) 160417/1180/8.7.80, β) 182447/3049/24.9.80, γ) 
168692/3318/5.10.81, δ) 85144/1468/9.9.92 καιε) 60284/ 
365/26.1.94. 

3. Την 3160/3.10.2003 πρόταση του Δασαρχείου Βυτί- 
νας και τα συνοδεύοντα αυτήν στοιχεία, από όπου προ¬ 
κύπτει ότι η έκταση που αναφέρεται στο θέμα είχε κατά 
τον χρόνο της αποψιλώσεώς της, που έγινε από την πυρ¬ 
καγιά της 10.9.2003 δασικό χαρακτήρα, κατά την έννοια 


του Ν. 998/79 (παρ. 2, άρθρο 3) και ως εκ τούτου επιβάλ¬ 
λεται η κήρυξη της ως αναδασωτέας, αποφασίζουμε: 

Κηρύσσουμε αναδασωτέα με σκοπό την επανεγκατά- 
σταση με φυσική ή τεχνητή αναγέννηση της δασικής βλά¬ 
στησης που καταστράφηκε από την πυρκαγιά της 10ης 
Σεπτεμβρίου 2003 τη δημόσια δασική έκταση (παρ.2, άρ¬ 
θρο 3, Ν. 998/79) εμβαδού εκατόν ογδόντα δύο στρεμμά¬ 
των και πεντακοσίων τετραγωνικών μέτρων (182,500), 
που βρίσκεται στη θέση «Αγ. Παρασκευή», περιφέρειας 
Δημοτικού Διαμερίσματος Βάχλιας, Δήμου Κοντοβάζαι- 
νας του Νομού Αρκαδίας και προσδιορίζεται από τα στοι¬ 
χεία (1,2,3,..., 12,13,1) και φαίνεται στο συνημμένο από 
3.10.2003 Τοπογραφικό Διάγραμμα (κλίμακας 1:10.000) 
και απόσπασμα χάρτη ΓΥΣ (κλίμακας 1:50.000), που επι- 
μελήθηκε ο Δασολόγος του Δασαρχείου Βυτίνας Αθανά¬ 
σιος Αργειτάκης, το οποίο αποτελεί αναπόσπαστο μέρος 
της απόφασής μας αυτής και έχει όρια: 

Ανατολικά: Με δημόσια δασική έκταση. 

Δυτικά: Με δημόσια δασική έκταση. 

Βόρεια: Με δημόσια δασική έκταση. 

Νότια: Με ρέμα και εγκαταλελειμμένους αγρούς. 

Η απόφαση αυτή ισχύει από της κοινοποιήσεώς της αρ- 
μοδίως (άρθρο 41, Ν. 998/79) και προ της δημοσιεύσεώς 
της στην Εφημερίδα της Κυβερνήσεως (άρθρο 37, Ν. 
3200/55). 

Για τυχόν προσφυγές κατά της απόφασης αυτής ισχύει 
η ημερομηνία δημοσίευσής της στην Εφημερίδα της Κυ¬ 
βερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Τρίπολη, 14 Οκτωβρίου 2003 

Ο Γ ενικός Γ ραμματέας Περιφέρειας 
ΑΝΤΩΝΗΣ ΜΑΤΣΙΓΚΟΣ 

ΑΠΟΣΠΑΣΜΑ ΧΑΡΤΗ 


Περιφέρειας Δ. Δ. Βάχλιας Δήμου Κοντοβάζαινας Ν Αρκαδίας 
Κλίμακα 1: 50.000 

